**P L A N R A Z V O J A**

**sustava civilne zaštite na području Grada Zadra**

**s financijskim učincima za trogodišnje razdoblje**

**2025. – 2027. god.**

****

Prosinac, 2024.

Temeljem članka 17. stavka 1. Zakona o sustavu civilne zaštite *(NN 82/15, 118/18, 31/20, 20/21, 114/22)*, članaka 52. i 53. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja *(NN 66/21*) i članka 27. Statuta Grada Zadra *(„Glasnik Grada Zadra“, broj 9/09, 28/10, 3/13, 9/14, 2/15, 3/18, 7/18, 15/19, 2/20, 3/21 i 14/23)*, Gradsko vijeće Grada Zadar na prijedlog gradonačelnika na 33. sjednici održanoj dana 17.12.2024. donosi

**GODIŠNJI PLAN RAZVOJA SUSTAVA CIVILNE ZAŠTITE**

**NA PODRUČJU GRADA ZADRA ZA 2025. GODINU**

**S FINANCIJSKIM UČINCIMA ZA TROGODIŠNJE RAZDOBLJE**

Člankom 17. stavak 1. Zakona o sustavu civilne zaštite (NN 82/15, 118/18, 31/20, 20/21, 114/22) definirano je da predstavničko tijelo na prijedlog izvršnog tijela jedinice lokalne i područne (regionalne) samouprave u postupku donošenja proračuna razmatra i usvaja Godišnji plan razvoja sustava civilne zaštite s financijskim učincima za trogodišnje razdoblje.

Godišnji plan razvoja sustava civilne zaštite predstavlja dokument za implementaciju ciljeva iz Smjernica koji se u njih prenose kako bi se konkretizirale mjere i aktivnosti te utvrdila dinamika njihovog ostvarivanja.

Godišnjim planom razvoja sustava civilne zaštite utvrđuju se nositelji, suradnici, rokovi za realizaciju ciljeva u narednoj godini te projekcija s financijskim učincima za trogodišnje razdoblje.

Na temelju Analize stanja sustava civilne zaštite Grada Zadra za 2024. godinu i Smjernica za organizaciju i razvoj sustava civilne zaštite donosi se Godišnji plan razvoja sustava civilne zaštite na području Grada Zadra za 2025. godinu s financijskim učincima za trogodišnje razdoblje.

U tablici 1. dan je prikaz aktivnosti sustava civilne zaštite za narednu 2025. godinu.

Prema Zakonu o sustavu civilne zaštite (NN 82/15, 118/18, 31/20, 20/21, 114/22) izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Shodno tome, u tablici 2. dana je projekcija sustava civilne zaštite s financijskim učincima za trogodišnje razdoblje (2025. – 2027. godine).

**Tablica 1.** Aktivnosti sustava civilne zaštite za narednu 2025. godinu.

| **AKTIVNOSTI** | **ROKOVI IZVRŠENJA** | **NOSITELJ** | **SURADNJA** | **NAPOMENA** |
| --- | --- | --- | --- | --- |
| Izrada Procjene rizika od velikih nesreća | Izrada min. jednom u 3 godine | Gradsko vijeće na prijedlog Gradonačelnika | Ovlaštena pravna osoba u svojstvu konzultanta | / |
| Izrada Plana djelovanja civilne zaštite | 6 mjeseci od donošenja Procjene rizika od velikih nesreća | Gradonačelnik | Ovlaštena pravna osoba | / |
| Plan djelovanja u području prirodnih nepogoda za 2026. godinu | Studeni 2025. godine | Gradsko vijeće | / | / |
| Izrada Plana vježbi civilne zaštite za 2025. godinu | Siječanj 2025. godine | Gradonačelnik | Stožer CZ | / |
| Izrada elaborata za vježbu civilne zaštite | 30 dana prije održavanja vježbe | Upravljačka skupina | Stožer CZ i  Načelnik | Sukladno čl. 8. Pravilnika o vrstama i načinu provođenja vježbi operativnih snaga sustava civilne zaštite (NN 49/16) |
| Izrada Analize stanja sustava civilne zaštite na području Grada za 2025. godinu | Prosinac 2025. godine | Gradsko vijeće | Ovlaštena pravna osoba u svojstvu konzultanta | / |
| Izrada Godišnjeg plana razvoja za 2026. godinu s financijskim učincima za trogodišnje razdoblje | Prosinac 2025. | Gradsko vijeće | Ovlaštena pravna osoba u svojstvu konzultanta | / |
| Izvršiti obuku povjerenika | Prosinac 2025. godine | Gradonačelnik | / | / |
| Odluke iz svog samoupravnog djelokruga radi osiguravanja materijalnih, financijskih i drugih uvjeta za financiranje i opremanje operativnih snaga sustava CZ | / | Gradonačelnik | / | / |
| Izrada i donošenje operativnog postupovnika za postrojbu civilne zaštite | Ožujak 2025. godine | Načelnik Stožera CZ | / | Sukladno čl. 3. Uredbe o sastavu i strukturi postrojbi civilne zaštite (NN 27/17) |
| Osposobljavanje pripadnika postrojbe civilne zaštite opće namjene | Prosinac 2025. godine | Gradonačelnik | Ovlaštena ustanova | / |
| Odlukom imenovati tekliće | Prosinac 2025. godine | Gradonačelnik | / | / |
| Odlukom imenovati koordinatore na lokaciji za najočekivanije rizike | Siječanj 2025. godine | Načelnik Stožera CZ | / | U skladu s Procjenom rizika od velikih nesreća (2024.) |
| Izraditi Izvješće o stanju zaštite od požara na području Grada za 2024. godinu | Ožujak 2025. godine | Gradsko vijeće | / | / |
| Postupati po Programu aktivnosti u provedbi posebnih mjera zaštite od požara na području Grada za 2025. godinu te poduzimati preventivno – planske aktivnosti za reagiranje u slučaju izvanrednih događaja uzrokovanim nepovoljnim vremenskim uvjetima u zimskom razdoblju | Lipanj 2025. godine | Gradsko vijeće / Gradonačelnik | / | / |
| Donijeti Odluku o ustrojavanju motriteljsko dojavne službe za 2025. godinu | Svibanj 2025. godine | Gradonačelnik | / | / |
| Donijeti Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova za 2025. godinu | Svibanj 2025. godine | Gradonačelnik | / | / |
| Donijeti Plan unaprjeđenja zaštite od požara na području Grada za 2025. godinu | Svibanj 2025. godine | Gradonačelnik | / | / |
| Vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite | kontinuirano | Gradonačelnik | / | Sukladno Pravilniku o vođenju evidencija pripadnika operativnih snaga sustava civilne zaštite (NN 75/16) |
| Sufinancirati programe i projekte za razvoj civilne zaštite | kontinuirano | Gradsko vijeće | / | / |
| Osiguranje uvjeta za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite | kontinuirano | Gradonačelnik | / |  |
| Informiranje stanovništva s ciljem edukacije o pravilnom postupanju u slučaju katastrofa i velikih nesreća | kontinuirano | Gradonačelnik | / | / |
| Redovito sazivanje sjednica Stožera CZ | kontinuirano | Načelnik Stožera CZ | / | / |

**Tablica 2.** Projekcija sustava civilne zaštite s financijskim učincima za trogodišnje razdoblje (2025. god. – 2027. god.)

| **R.B.** | **OPIS POZICIJE** | **PLANIRANO za 2025. g. (€)** | **PLANIRANO za 2026. g. (€)** | **PLANIRANO za 2027. g. (€)** |
| --- | --- | --- | --- | --- |
|  | **CIVILNA ZAŠTITA** | | | |
|  | **Civilna zaštita** | 9.000,00 | 11.200,00 | 11.200,00 |
|  | **UKUPNO** | **9.000,00** | **11.200,00** | **11.200,00** |
|  | **VATROGASTVO** | | | |
| 2.1. | Aktivnosti Vatrogasne zajednice Grada Zadra | 281.338,93 | 400.110,00 | 400.110,00 |
|  | Javna vatrogasna postrojba Grada Zadra | 5.432.971,57 | 5.097.618,02 | 5.194.970,38 |
|  | **UKUPNO** | **5.714.310,44** | **5.497.728,02** | **5.595.080,38** |
|  | **PRAVNE OSOBE, HGSS, GDCK** | | | |
|  | Osobna i skupna oprema za pravne osobe u sustavu civilne zaštite | 6.000,00 | 1.000,00 | 1.000,00 |
|  | HGSS-Stanica Zadar | 34.000,00 | 50.000,00 | 50.000,00 |
|  | Gradsko društvo Crvenog križa Zadar | 140.000,00 | 140.000,00 | 140.000,00 |
|  | **UKUPNO** | **180.000,00** | **191.000,00** | **191.000,00** |
|  | **IZRADA PLANSKE DOKUMENTACIJE** | | | |
|  | Izrada planske dokumentacije (Procjena, planova, operativnih planova) | 13.000,00 | 15.000,00 | 15.000,00 |
|  | **UKUPNO** | 13.000,00 | 15.000,00 | 15.000,00 |
| **SVEUKUPNO ZA SUSTAV CIVILNE ZAŠTITE I VATROGASTVA** | | **5.916.310,44** | **5.714.928,02** | **5.812.280,38** |

**ZAKLJUČAK**

Godišnji plan razvoja sustava civilne zaštite na području Grada Zadra za 2025. godinu s financijskim učincima za trogodišnje razdoblje bazira se na daljnjem kontinuiranom ulaganju u sustav civilne zaštite, a prije svega u operativne snage sustava civilne zaštite Grada Zadra.

Kontinuiranim ulaganjem i osposobljavanjem operativnih snaga sustava civilne zaštite i sudionika u civilnoj zaštiti potrebno je zadržati postojeći stupanj spremnosti i težiti unaprjeđenju.

Izradom potrebnih planskih dokumenata kao i razradom provedbenih akata, provođenjem osposobljavanja i uvježbavanja operativnih snaga sustava civilne zaštite potrebno je unaprijediti razinu spremnosti kao odgovor na moguće prijetnje i rizike.

Ovaj Godišnji plan razvoja sustava civilne zaštite objaviti će se u „Glasniku Grada Zadra“.

KLASA: 240-01/24-01/05

URBROJ: 2198-1-07-24-8

Grad Zadar,17.12. 2024. godine

Predsjednik Gradskog vijeća

Marko Vučetić v.r.